wannaphong/clean_thaiwikipedia huggingface dataset:
# เพรสซิเดนท์
เพรสซิเดนท์ หรือ เดอะ เพรสซิเดนท์  คือชื่อวงดนตรีสัญชาติไทย โดยแนวดนตรีเป็นสไตล์เต้นรำ โซล ฟังกี้ และ ดิสโก้ เริ่มแรกเล่นประจำตามไนท์คลับในโรงแรมชื่อดัง จนกระทั่งมีผลงานอัลบั้มเพลงในสังกัดอโซน่า ในช่วงปี พ.ศ. 2525 - พ.ศ. 2527 ที่มีสมาชิกเด่นๆ คือ ตู้ - ดิเรก อมาตยกุล, อ้วน - วารุณี สุนทรีสวัสดิ์, เล็ก - ปรีชา ชนะภัย และอ๊อด - อนุพงษ์ ประถมปัทมะ โดยสองรายหลังเป็นสมาชิกวงคาราบาว จนถึงปัจจุบัน

 ประวัติ 
วงเพรสซิเดนท์ มีหัวหน้าวง คือ ศุภกร บุญยานันต์ ในตำแหน่งคีย์บอร์ด ภายหลังเป็นโปรดิวเซอร์ให้กับ วารุณี และ นิตยา บุญสูงเนิน สมาชิกในช่วงเริ่มก่อตั้งมี ช.อ้น ณ บางช้าง ในตำแหน่งกีตาร์ ต่อมามีการเปลี่ยนเป็น ฟาโรห์ ตอยยีบี ภายหลังเป็นมือกีตาร์วงเพื่อนเบื้องบนเป็นแผ่นฟ้ากว้าง.. (เรื่องเล็กๆ ของ เล็ก คาราบาว ภาค 2) และ ปรีชา ชนะภัย

ปรีชา เข้าร่วมวงเพรสซิเดนท์จนมีอัลบั้มกับอโซน่าสองชุด คือ "เด็กฮาร์ดฉันไม่สน" (พ.ศ. 2525) และ "สายลมลวง" (พ.ศ. 2526) และยังได้นำนักดนตรีของวงเข้าร่วมเป็นแบ็คอัพบันทึกเสียงให้กับวงคาราบาวในอัลบั้ม แป๊ะขายขวด และ วณิพก จากนั้นคาราบาวได้ให้ เทียรี่ เมฆวัฒนา รับหน้าที่แทน เนื่องจากวงเพรสซิเดนท์มีภารกิจทัวร์แสดงที่สหรัฐอเมริกา เมื่อกลับมาได้เปลี่ยนตัวมือกีตาร์เป็น จารึก อยู่เอม โดยออกอัลบั้ม "รักที่แสนหวาน" และ "เข็ดรัก" (พ.ศ. 2527) ซึ่งไม่ประสบความสำเร็จเท่าที่ควร 

เพลงที่โด่งดังของวง ได้แก่ เด็กฮาร์ดฉันไม่สน, ธรรมด๊า..ธรรมดา, บ่มีเซ็ง และ "สาวบางโพ"  โดยเพลงหลังสุดสร้างชื่อเสียงให้กับ ตู้ ดิเรก จนกลายเป็นเพลงประจำตัวไปแล้วเพรสซิเดนท์ ใน oknation

 ผลงานอัลบั้ม 
 สตูดิโออัลบั้ม 
เด็กฮาร์ดฉันไม่สน (2525)
สายลมลวง (2526)
รักที่แสนหวาน (2527)
เข็ดรัก (2527)
 อัลบั้มรวมเพลง 
รวมเพลง เพรสซิเด้นท์ ชุดที่ 1 (2549)
รวมเพลง เพรสซิเด้นท์ ชุดที่ 2 (2549)
 ผลงานรับเชิญ 
 แบ็คอัพ 
คาราบาว
แป๊ะขายขวด (2525)
วณิพก (2526)
 สมาชิก 
 สมาชิกหลัก 
ดิเรก อมาตยกุล (ตู้) : ร้องนำ
วารุณี สุนทรีสวัสดิ์ (อ้วน) : ร้องนำ
ศุภกร บุญยานันต์ (แดง) : คีย์บอร์ด
รัศมี เทพกิจ (หมี) : ทรอมโบน, คีย์บอร์ด
คัมภีร์ น.สูงเนิน (คำ) : ทรัมเป็ต, เพอร์คัสชั่น
สำราญ ศรีทรัพย์ (แอท) : กลอง
จารึก อยู่เอม (เอม) : กีตาร์

 อดีตสมาชิก 
ช.อ้น ณ บางช้าง (อ้น) : กีตาร์
ฟาโรห์ ตอยยีบี (บี) : กีตาร์ (ต่อมากลายเป็นมือกีตาร์วงเพื่อน)
ปรีชา ชนะภัย (เล็ก) : กีตาร์ (กลายเป็นมือเบสและมือกีตาร์วงคาราบาว)
อนุพงษ์ ประถมปัทมะ (อ๊อด) : เบส (ต่อมากลายเป็นมือเบสวงคาราบาว)

 เชิงอรรถ
# ดับเบิลยูดับเบิลยูอี แบรกกิ้ง ไรท์ส
ดับเบิลยูดับเบิลยูอี แบรกกิ้ง ไรท์ส เป็นศึกมวยปล้ำ ของ WWE โดยจัดขึ้นในช่วงปลายเดือนตุลาคม แทนรายการ ดับเบิลยูดับเบิลยูอี ไซเบอร์ซันเดย์ โดยจัดขึ้นครั้งแรกในปี ค.ศ. 2009 โดยจะมี 1 แมทช์ที่เจอระหว่าง ค่าย รอว์ กับ สแมคดาวน์ เพื่อชิงถ้วยรางวัลแบรกกิ้ง ไรท์ส

วันที่และสถานที่ของแบรกกิ้ง ไรท์ส
รายการวันที่จัดเมืองที่จัดสถานที่จัดค่ายที่ชนะเมนอีเวนท์ (คู่เอก)แบรกกิ้ง ไรท์ส (2009)25 ตุลาคม  ค.ศ. 2009พิตต์สเบิร์ก, รัฐเพนซิลเวเนีย เมลลอน อารีนาสแมคดาวน์แบรกกิ้ง ไรท์ส (2010)24 ตุลาคม  ค.ศ. 2010มินนีแอโพลิส, รัฐมินนิโซตาทาร์เก็ท เซ็นเตอร์สแมคดาวน์

ดูเพิ่ม
 รายชื่อรายการเพย์-เพอร์-วิวของดับเบิลยูดับเบิลยูอี
# พรเทพ เตชะไพบูลย์
พรเทพ เตชะไพบูลย์ (เกิด 17 พฤษภาคม พ.ศ. 2496)  สมาชิกพรรครวมไทยสร้างชาติ อดีตกรรมการสภาที่ปรึกษาพรรคประชาธิปัตย์ประชาธิปัตย์ ตั้งสภาที่ปรึกษาพรรคบัญญัติ-อภิสิทธิ์-ชายหมู มาครบทีม  อดีตรัฐมนตรีช่วยว่าการกระทรวงอุตสาหกรรม อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม และอดีตรองผู้ว่าราชการกรุงเทพมหานคร

 ประวัติ 
ดร.พรเทพ เตชะไพบูลย์ (ชื่อเล่น : เอ๋) เกิดเมื่อวันที่ 17 พฤษภาคม พ.ศ. 2496 เป็นบุตรของนายสุเมธ กับนางรังสี เตชะไพบูลย์ สำเร็จการศึกษาระดับปริญญาตรีด้านการบริหารธุรกิจ จากมหาวิทยาลัยบอสตัน ประเทศสหรัฐอเมริกา และปริญญาโทในสาขาเดียวกัน จากสถาบันบัณฑิตพัฒนบริหารศาสตร์ ปริญญาโท สาขารัฐศาสตร์ จากมหาวิทยาลัยรามคำแหง และปริญญาเอก สาขารัฐประศาสนศาสตร์ มหาวิทยาลัยรามคำแหง

ด้านชีวิตครอบครัว ดร.พรเทพ เตชะไพบูลย์ เคยสมรสกับศรีสกุล พร้อมพันธุ์ (ภรรยาคนปัจจุบันของสุเทพ เทือกสุบรรณ) น้องสาวของนิพนธ์ พร้อมพันธุ์ มีบุตร 3 คนคือ สิทธิพัฒน์ เตชะไพบูลย์ เอกนัฏ พร้อมพันธุ์ และ ธีราภา พร้อมพันธุ์เผยโฉมหน้าอดีตภรรยาและ บรรดาลูกๆ ของ เอ๋ พรเทพ สามี กบ ปภัสรา ต่อมาในปี พ.ศ. 2542 ได้สมรสใหม่กับปภัสรา เตชะไพบูลย์ มีบุตรสาว 1 คนคือ ดิสรยา เตชะไพบูลย์21 ปี ยังดูดดื่ม! “เสี่ยเอ๋-พรเทพ เตชะไพบูลย์” ดินเนอร์สวีตหวานกับภรรยาคนสวย “กบ ปภัสรา”

 การทำงาน 
ดร.พรเทพ เตชะไพบูลย์ เริ่มเข้าสู่งานการเมืองโดยการสมัครรับเลือกตั้งเป็นสมาชิกสภาผู้แทนราษฎรจังหวัดบุรีรัมย์ เมื่อปี พ.ศ. 2529 ในสังกัดพรรคประชาธิปัตย์ และได้รับการเลือกตั้งติดต่อกัน รวม 6 สมัย ต่อมาได้รับตำแหน่งรองโฆษกประจำสำนักนายกรัฐมนตรี ในปี พ.ศ. 2532 และดำรงตำแหน่งรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัยพระบรมราชโองการ ประกาศ แต่งตั้งรัฐมนตรี (จำนวน ๔๘ ราย) เมื่อปี พ.ศ. 2538 รัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในยุครัฐบาลชวน2  กระทั่งปี พ.ศ. 2547 จึงได้ย้ายไปสังกัดพรรคมหาชน และพรรครวมชาติพัฒนา ในปี พ.ศ. 2550

ในปี พ.ศ. 2552 ดร.พรเทพ ได้ย้ายมาสังกัดพรรคประชาธิปัตย์อีกครั้ง และได้รับแต่งตั้งให้ดำรงตำแหน่งรองผู้ว่าราชการกรุงเทพมหานคร กระทั่งในเดือนมกราคม พ.ศ. 2555 ได้ลาออกจากตำแหน่ง โดยให้เหตุผลจะไปประกอบธุรกิจส่วนตัว“พรเทพ” ลาออกจากตำแหน่งรองผู้ว่าฯ กทม.

ในปี พ.ศ. 2565 เขาได้ย้ายไปร่วมงานกับพรรครวมไทยสร้างชาติ ซึ่งมีเลขาธิการพรรคคือเอกนัฏ พร้อมพันธุ์ ผู้เป็นบุตรชายมหกรรมการลาออกครั้งใหญ่ ส.ส.รุ่นใหญ่ รุ่นใหม่ ใครย้ายไปพรรคไหนบ้าง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๒, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๕, ๓ ธันวาคม ๒๕๓๗
# คุณพ่อขายาว (นวนิยาย)
คุณพ่อขายาว  เป็นนวนิยายจดหมาย ประพันธ์โดย จีน เว็บสเตอร์ ในปี พ.ศ. 2455 เป็นเรื่องราวเกี่ยวกับตัวละครเอก ชื่อ จูดี้ แอบบอตต์ ที่กำลังศึกษาในวิทยาลัย เขียนจดหมายเล่าถึงชีวิตของเธอถึงผู้อุปการะเธอ ชายผู้ร่ำรวยที่เธอไม่เคยเห็นหน้า

 เรื่องย่อ 
เจอรูชา 'จูดี้' แอบบอตต์ เติบโตในสถานเลี้ยงเด็กกำพร้าสถานเด็กกำพร้าจอห์น เกรียมาตลอดชีวิต โชคดีได้เศรษฐีใจบุญรับอุปการะส่งเรียนต่อวิทยาลัย โดยมีเงื่อนไขต้องเขียนจดหมายถึงเขาเดือนละฉบับ เธอเรียกผู้อุปการะของเธอว่า คุณพ่อขายาว เพราะเธอมีโอกาสได้เห็นเพียงเงาหลังของผู้อุปการะ ซึ่งเป็นชายที่ขายาวมาก เธอจึงตัดสินใจเรียกผู้อุปการะลึกลับคนนี้ว่า “คุณพ่อขายาว” และยึดถือเขาเป็นครอบครัวเพียงหนึ่งเดียวที่เธอมี เมื่อก้าวออกไปสู่โลกภายในรั้ววิทยาลัย เธอเขียนจดหมายถึงผู้อุปการะทุกเดือน แม้ว่าจะไม่ได้รับการตอบกลับซักฉบับเดียว

 นักแสดงนำในการสร้างต่างๆ 
นี่คือการนำเรื่องคุณพ่อขายาว มาสร้างเป็นภาพยนตร์, ละครโทรทัศน์ และการ์ตูนอนิเมะ มีรายละเอียดดังนี้

 รูปแบบการนำเสนอ    ปี  จูดี้   เจอร์วิส ภาพยนตร์  พ.ศ. 2462  Mary Pickford  Mahlon Hamilton ภาพยนตร์  พ.ศ. 2474  Janet Gaynor  Warner Baxter ภาพยนตร์  พ.ศ. 2481  Lily Bouwmeester  Paul Storm ภาพยนตร์  พ.ศ. 2498  Leslie Caron  Fred Astaire ละครโทรทัศน์  พ.ศ. 2507  Jenny Arean  John Van Dreelen การ์ตูนอนิเมะ  พ.ศ. 2533  Mitsuko Horie  Hideyuki Tanaka
# ดัสติน โรดส์
ดัสติน แพทริก รันเนลส์ (Dustin Patrick Runnels; 11 เมษายน ค.ศ. 1969) นักมวยปล้ำอาชีพชาวอเมริกันที่เซ็นสัญญากับWWEในนาม ดัสติน โรดส์ (Dustin Rhodes) และ โกลดัสต์ (Goldust) เป็นนักมวยปล้ำรุ่นที่2ของตระกูลโรดส์ ลูกชายของตำนาน ดิอเมริกันดรีม ดัสตี โรดส์ และพี่ชายของโคดี โรดส์ แชมป์ยูเอส 2สมัย, แชมป์โลกแท็กทีม WCW 2สมัย, แชมป์แท็กทีมซิกซ์แมน WCW 1สมัย, แชมป์โลกแท็กทีม NWA 1สมัย, แชมป์ฮาร์ดคอร์ WWE 9สมัย, แชมป์อินเตอร์คอนติเนนทัล 3สมัย, และแชมป์แท็กทีม WWE 3สมัย

แชมป์และรางวัล
thumb|180px|แชมป์แท็กทีม WWE
 American Combat Wrestling
 ACW Heavyweight Championship (1 time)
 Championship Wrestling from Florida
 NWA Florida Heavyweight Championship (1 time)Florida Heavyweight Title history At wrestling-titles.com
 FCW Tag Team Championship (1 time) – with Mike GrahamFlorida Tag Team Title history At wrestling-titles.com
 Coastal Championship Wrestling
 CCW Heavyweight Championship (1 time)
Professional Wrestling Federation
PWF Florida Championship (1 time)
 Pro Wrestling Illustrated
 Comeback of the Year (2013)
Match of the Year (2019) – 
 Most Improved Wrestler of the Year (1991)
 Ranked No. 11 of the top 500 singles wrestlers in the PWI 500 in 1996
 Ranked No. 126 of the top 500 singles wrestlers of the "PWI Years" in 2003
 Ring of Honor
 ROH World Tag Team Championship (1 time) – with Sammy Guevara
 ROH World Six-Man Tag Team Championship (1 time) – with Marshall Von Erich and Ross Von Erich
 Turnbuckle Championship Wrestling
 TCW Heavyweight Championship (1 time)
 World Championship Wrestling
 WCW United States Heavyweight Championship (2 times)
 WCW World Six-Man Tag Team Championship (1 time) – with Big Josh and Tom Zenk
 WCW World Tag Team Championship (2 times) – with Ricky Steamboat (1) and Barry Windham (1)
 NWA World Tag Team Championship (1 time) – with Barry Windham
WCW United States Championship Tournament (1993)
 Wrestling Observer Newsletter
 Most Embarrassing Wrestler (1997)
 Most Improved (1991)
 Rookie of the Year (1989)
 Worst Gimmick (1995) 
 Worst Gimmick (1997) 
 Worst Gimmick (2007) 
 WWE/World Wrestling Entertainment/Federation
 WWF Intercontinental Championship (3 times)
 WWF Hardcore Championship (7 times)
 World Tag Team Championship (1 time) – with Booker T
 WWE Tag Team Championship (2 times) – with Cody Rhodes/Stardust
 Slammy Award (4 times)
 Best Couple (1997) 
 Frequent Tweeter (2010)
 "You Still Got It" Best Superstar Return of the Year (2013)
 Tag Team of the Year (2013) – with Cody Rhodes
# พระศิวะ (ละครโทรทัศน์)
พระศิวะ  เป็นละครโทรทัศน์อินเดีย ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทาง สถานีโทรทัศน์สีกองทัพบก ช่อง 7 ช่อง Happy Home TV และ มงคลแชนแนล ในประเทศไทย โดยมีทีมพากย์พันธมิตรให้เสียงพากย์ภาษาไทย นำแสดงโดย ซามาร์ เจ ซิงห์  ยาโชดัน รานา กายาตรี ชัสตรี ซันเจ ชามาร์ อมิต พาโชรี รีน่า กาปูร์ สุนิล นาการ์ ฯลฯ

เนื้อเรื่อง
เนื้อเรื่องของละครเรื่องนี้ซึ่งกล่าวถึงการกระทำของพระศิวะที่ให้พรต่อเหล่าอสูรทั้งหลายจนพังพินาศ พระองค์จึงต้องให้พระนารายณ์ พระพิฆเนศ และเหล่าเทพเทวดาไปแก้ปัญหาเสมอ จนเกิดเรื่องราวต่าง ๆ เช่น รามเกียรติ์ หรือ มหาภารตะ รวมทั้งมอบพรให้เล่านักบุญ และฤๅษีต่าง ๆ จนสมปรารถนาทั้งหมด ซึ่งจบลงตอนที่พระกฤษณะมาเยี่ยมอรชุน และพี่น้องปาณฑพทั้ง 5 ในป่า แล้วพระศิวะก็ประทานพรให้แก่อรชุน

นักแสดงนำ
ซามาร์ เจ ซิงห์ รับบท พระศิวะ
ยาโชดัน รานา รับบท กามเทพ/มหาเทพ
กายาตรี ชัสตรี รับบท พระแม่อุมาเทวี
สัญชัย ชามาร์ รับบท เทวราชอินทรา
เรห์กา สิกข์ รับบท พญาทศกัณฐ์
สุนิล นาการ์ รับบท พระพรหม
 มันจิต กูล่า รับบท พระสตี
 อมิต ปาโชรี รับบท พระนารายณ์
 สันดีป เมห์ต้า รับบท ฤๅษีนารถมุนี
# เทศบาลตำบลกลางเวียง
กลางเวียง เป็นเทศบาลตำบลที่ตั้งอยู่ในอำเภอเวียงสา จังหวัดน่าน มีพื้นที่ครอบคลุม 2 ตำบล คือ ตำบลกลางเวียง (ยกเว้นหมู่ 3 และหมู่ 4) และตำบลปงสนุกทั้งตำบล

 อาณาเขต 
 ทิศเหนือ ติดต่อกับองค์การบริหารส่วนตำบลน้ำปั้ว และองค์การบริหารส่วนตำบลทุ่งศรีทอง อำเภอเวียงสา
 ทิศใต้ ติดต่อกับองค์การบริหารส่วนตำบลส้าน องค์การบริหารส่วนตำบลแม่สา และองค์การบริหารส่วนตำบลอ่ายนาไลย อำเภอเวียงสา
 ทิศตะวันออก ติดต่อกับเทศบาลตำบลเวียงสา เทศบาลตำบลขึ่ง และองค์การบริหารส่วนตำบลไหล่น่าน อำเภอเวียงสา
 ทิศตะวันตก ติดต่อกับองค์การบริหารส่วนตำบลแม่ขะนิง และองค์การบริหารส่วนตำบลยาบหัวนา อำเภอเวียงสา

 เขตการปกครอง 
เทศบาลตำบลกลางมีพื้นที่ 113.63 ตารางกิโลเมตร หรือ 71,018.75 ไร่ ประกอบด้วย 2 ตำบล คือ
ตำบลกลางเวียง (ยกเว้นบ้านกลางเวียง หมู่ 3 และบ้านบุญยืน หมู่ 4)
ตำบลปงสนุก

 ประชากร 
จำนวนประชาชนในเขตเทศบาลตำบลกลางเวียง ณ เดือนธันวาคม พ.ศ. 2553 มีจำนวน 9,505 คน แยกเป็นชาย 4,361 คน หญิง 4,874 คน ความหนาแน่นของประชากร 84 คนต่อตารางกิโลเมตร จำนวนบ้าน 3,289 หลังคาเรือน

 การคมนาคม 
มีทางหลวงแผ่นดินสายหลัก 2 เส้นทางคือ
ทางหลวงแผ่นดินหมายเลข 101
ทางหลวงแผ่นดินหมายเลข 1026

 การศึกษา 
สถานศึกษาในเขตเทศบาลตำบลกลางเวียง มีดังนี้

 สังกัดสำนักงานการศึกษาขั้นพื้นฐาน
 โรงเรียนศรีเวียงสาวิทยาคาร
 โรงเรียนสา

 การสาธารณสุข 
มีโรงพยาบาลชุมชน 1 แห่ง คือ โรงพยาบาลเวียงสา ขนาด 60 เตียง

 แหล่งข้อมูลอื่น 
 เทศบาลตำบลกลางเวียง

กลางเวียง
กลางเวียง
# คันไซ (แก้ความกำกวม)
คันไซ สามารถหมายถึง
 คันไซ - ภูมิภาคทางตะวันตกของประเทศญี่ปุ่น
 สำเนียงคันไซ - สำเนียงท้องถิ่นของภาษาญี่ปุ่นที่พูดในภูมิภาคคันไซ
 ท่าอากาศยานนานาชาติคันไซ - ท่าอากาศยานที่รองรับเมืองโอซะกะ ประเทศญี่ปุ่น
 มหาวิทยาลัยคันไซ - มหาวิทยาลัยเอกชนในจังหวัดโอซะกะ
# จาง เฟิงอี้
จาง เฟิงอี้  เกิดเมื่อวันที่ 1 กันยายน พ.ศ. 2499 เป็นนักแสดงชื่อดังของฮ่องกงและจีน ทั้งในละครโทรทัศน์และภาพยนตร์ ละครโทรทัศน์เด่นของเขาคือ จิ๋นซีฮ่องเต้ รับบทเป็นจิ๋นซีฮ่องเต้
และยังรับบทเป็น จักรพรรดิถังไท่จง (หลี่ ซื่อหมิน) ในละครเรื่อง บูเช็คเทียน ส่วนภาพยนตร์เด่นของเขาคือ สามก๊ก โจโฉแตกทัพเรือ รับบทเป็นโจโฉ

ผลงานด้านการแสดง
ภาพยนตร์
 ปี  เรื่อง  รับบท  หมายเหตุ 1980  Treasure Hunting in Desert塞外夺宝  Xin Dalei  1982  Rickshaw Boy骆驼祥子  Xiangzi  1982  My Memories of Old Beijing城南旧事  Thief  1983  Lu路   1984  Dare Devil Drivers碰海人  Hailong  1984  Mysterious Land神奇的土地  Wang Zhigang  1985  Yexing Huoche夜行货车   1986  Gezi Mi De Qiyu鸽子迷的奇遇  Du An  1986  E Nan恶男   1987  Jingdu Qiuxia京都球侠   1988  Huanghuo荒火   1988  Xuehun血魂   1989  Shangjie商界   1990  Fengyu Guitu风雨归途   1990  Heading South南行记  Dahan  1990  Dragon Year Cops龙年警官  Fu Dong  1991  No Regrets About Youth青春无悔   1991  Mandala曼荼萝  Huiguo  1993  Farewell My Concubine霸王別姬  Duan Xiaolou  1993  Temptation of a Monk诱僧   1993  The Assassin杀人者唐斩   1993  The Blue Kite蓝风筝   1993  Private Guard私人保镖   1994  The Great Conqueror's Concubine西楚霸王  Liu Bang  1994  Xin Baochou新报仇   1995  Zhenhanxing Chouwen震撼性丑闻   1995  Feihu Dui飞虎队   1995  Genwo Zou Yihui跟我走一回   1996  Pili Fenghuang霹雳凤凰   1996  Riguang Xiagu日光峡谷   1997  The Emperor and the Assassin荆轲刺秦王  Jing Ke  1997  Lie Xiong猎凶   1997  Dang'an X Sharenfan档案X杀人犯   2002  Jingtao Hailang惊涛骇浪   2006  Perfect Summer完美夏天   2008  Red Cliff赤壁  Cao Cao  2009  Gaoyuan Ren高原人   2010  Sacrifice赵氏孤儿  Gongsun Chujiu  2012  In-Laws New Year   2012  White Deer Plain   2017  Nezha  Li Jing 

ละครโทรทัศน์
 ปี  เรื่อง  รับบท  หมายเหตุ 1982  Yangzhou Baguai扬州八怪  Qianlong Emperor  1986  Zhu De朱德  Cai E  1991  Huaiyin Hou Han Xin淮阴侯韩信  Han Xin  1993  Zhong An Zu重案组   1996  Gu Wu Chunqiu古吴春秋  King of Wu  1996  Peaceful of Years和平年代  Qin Zixiong  1998  Fengyu Yishi Qing风雨一世情  Xu Wei  1998  Long Tang龙堂  Du Zhong  1999  Shengsi Liangzhouban生死两周半   2000  Jiayuan家园  Han Haichao  2000  Jianbing兼并  Fu Chun  2001  Dazhaimen大宅门  Ji Zongbu  2001  Qin Shi Huang秦始皇  Qin Shi Huang  2002  Shenian Jingguan蛇年警官  Fu Dong  2002  Wanmei Xiatian完美夏天   2002  Sky Lovers天空下的缘分  Wu Hong  2002  Tianjian Qunxia天剑群侠  Qin Shi Huang  2003  Longnian Dang'an龙年档案  Luo Cheng  2003  Mengduan Tianguo梦断天国  Tang Nianzu  2004  Lishi De Tiankong历史的天空  Jiang Bida  2005  Da Qing Fengyun大清风云  Dorgon  2005  Xi Shengdi西圣地  Yang Dashui  2006  Han Matou旱码头  Yang Ruiqing  2006  Zhongnian Jihua中年计划  Jian Heping  2007  Shangmen Nüxu上门女婿  Ma Sibei  2008  Jin Qu禁区   2009  Sun Zi Dazhuan孙子大传  Sun Wu  2009  Banlu Xiongdi半路兄弟  Cheng Rui  2015  The Empress of China武媚娘傳奇  Li Shimin  2017  In the Name of People人民的名义  Sha Rui Jin Zhang Fengyi at imdb.com
Zhang Fengyi at chinesemov.com 2019  ยุคจักรวรรดิหย่งเล่อ  สฺวี ต๋า
# ฉัตรารัศมิ์ แก้วมรกต
ฉัตรารัศมิ์ แก้วมรกต  รู้จักกันในนามปากกา ร่มแก้ว (เกิด 15 พฤศจิกายน พ.ศ. 2523)  เป็นนักเขียนชาวไทย และเป็นอดีตนักข่าวเนชั่นทีวี  เริ่มการศึกษาที่โรงเรียนเซนต์โยเซฟทิพวัล ต่อชั้นมัธยมต้นที่โรงเรียนนวมินทราชินูทิศ เตรียมอุดมศึกษาพัฒนาการ ก่อนจะย้ายมาเรียนชั้นมัธยมปลายที่โรงเรียนเตรียมอุดมศึกษา และศึกษาต่อจนจบปริญญาตรีจากคณะนิเทศศาสตร์ จุฬาลงกรณ์มหาวิทยาลัย เอกวารสารสนเทศ จากนั้นในปี 2544 เข้าทำงานเป็นผู้สื่อข่าวที่หนังสือพิมพ์เดอะ เนชั่น รับผิดชอบข่าวทั่วไปและสกู๊ปข่าวด้านสังคม ก่อนจะย้ายมาทำงานด้านประชาสัมพันธ์ให้กับสำนักงานกองทุนสนับสนุนการสร้างเสริมสุขภาพ (สสส.) จากนั้นในปี 2557 ได้สำเร็จการศึกษาในหลักสูตรออกแบบตกแต่งภายในและผลิตภัณฑ์ จากสถาบันออกแบบนานาชาติชนาพัฒน์ หรือ CIDI ปัจจุบันทำงานด้านการออกแบบควบคู่ไปกับการเขียนหนังสือ Book Talk คุณฉัตรารัศมิ์ แก้วมรกต (ร่มแก้ว) ผู้ประพันธ์ คุณชายปวรรุจ

 ประวัติ 
 เริ่มงานเขียน 
ร่มแก้ว เริ่มงานเขียนตั้งแต่เรียนอยู่ระดับมัธยมศึกษาปีที่ 2 โดยมีหนังสือเล่มแรกในชีวิตเป็นหนังสือ กลอนวัยรุ่น ตีพิมพ์กับ สำนักพิมพ์ใยไหม จากนั้นเริ่มเขียนเรื่องสั้นและนวนิยายจริงจังในช่วงเรียนมหาวิทยาลัย โดยได้ส่งเรื่องสั้นไปตามนิตยสาร ต่างๆ ไม่นานก็เริ่มคิดเรื่องของตนเอง เริ่มคิดอยากมีผลงานของตนเองออกเป็นเล่ม ๆ บ้าง ก็เลยให้เวลากับการเขียนหนังสือ จนกระทั่งเรียนจบจึงลองส่งนวนิยายที่เขียนไว้เสนอไปยังนิตยสาร สำนักพิมพ์ และโพสต์ลงตามเว็บไซต์ต่าง ๆ กระทั่ง “แอบรักออนไลน์” เป็นนวนิยายเรื่องแรกที่ผ่านการพิจารณา และได้รับการตีพิมพ์กับสำนักพิมพ์ปริ๊นเซส ในเครือสถาพรบุ๊คส์ในปี 2548

 ที่มาของนามปากกา 
ต้องการชื่อสั้นๆ จำง่าย และเป็นภาษาไทย จึงได้นำชื่อและนามสกุลมาแปล ฉัตรารัศมิ์ ก็จะแปลว่า “ร่ม” ส่วนนามสกุล แก้วมรกต แปลว่า “แก้ว” รวมออกมาเป็น “ร่มแก้ว” 

 รายชื่อผลงาน 
 แอบรักออนไลน์ (สร้างเป็นละครโทรทัศน์ 2558 ช่อง 3)
 สุดแดนหัวใจ
 หัวใจไม่เคยหยุด (รัก)
 365 วันแห่งรัก  (สร้างเป็นละครโทรทัศน์ 2553 ช่อง3)
 ต้นรักริมรั้ว (สร้างเป็นละครโทรทัศน์ 2556 ช่อง 3)
  4 หัวใจแห่งขุนเขา ตอน ปฐพีเล่ห์รัก (สร้างเป็นละครโทรทัศน์ 2553 ช่อง 3)
 แม่น้ำนี้ชื่อนิจนิรันดร์
 กับดักรักลวง
 โจรกรรมรัก ตอน คดีมงกุฎเพชร (เขียนร่วมกับ วาริส , ซ่อนกลิ่น, เก้าแต้ม, แพรณัฐ)
 โจรกรรมรัก ตอน ตะลุยโลกมหัศจรรย์ (เขียนร่วมกับ วาริส, อุมาริการ์, นภาสรร, อิสย่าห์, ซ่อนกลิ่น, เก้าแต้ม,แพรณัฐ)
 บุษบาเร่ฝัน (สร้างเป็นละครโทรทัศน์ 2559 ช่อง 3)
 สุภาพบุรุษจุฑาเทพ ตอน คุณชายปวรรุจ (สร้างเป็นละครโทรทัศน์ 2556 ช่อง 3)
  ในม่านเมฆ
 ร่ายมนตร์รัก
  กามเทพออนไลน์ (สร้างเป็นละครโทรทัศน์ 2560 ช่อง 3)
  เจ้าชายขี่ม้าขาวกับเจ้าสาวกลัวฝน
  ดวงใจเทวพรหม ตอน พรชีวัน (สร้างเป็นละครโทรทัศน์ 2567 ช่อง 3)
 ดั่งดาวพเนจร
 สัมผัสรัตติกาล
 ต้องมนต์ราตรี
# ซามี เคดีรา
ซามี เคดีรา  หรือ ซามี เคาะฎีเราะฮ์ (เกิดเมื่อวันที่ 4 เมษายน ค.ศ. 1987) เป็นอดีตนักฟุตบอลอาชีพชาวเยอรมันเชื้อสายตูนิเซีย เคยเล่นในตำแหน่งกองกลาง ให้แก่ฟุตบอลทีมชาติเยอรมนีรวมทั้งทีมฟุตบอลที่โด่งดังอย่างสโมสรฟุตบอลเรอัลมาดริดและสโมสรฟุตบอลยูเวนตุส

 ชีวิตส่วนตัว 
เคดีราเกิดที่ชตุทการ์ท รัฐบาเดิน-เวือร์ทเทมแบร์ก มีบิดาเป็นชาวตูนิเซียและมารดาเป็นชาวเยอรมัน รานี น้องชายของเขา เล่นฟุตบอลให้กับอูนีโอนแบร์ลีน และติดทีมชาติเยอรมนี อายุไม่เกิน 19 ปี
# คาโยะ ซาโต
คาโยะ ซาโต (, , เกิด 26 ธันวาคม พ.ศ. 2531-) นางแบบชาวญี่ปุ่นAsia Promotion agency profile  Retrieved 4 September 2010.  ที่มีผลงานจากการเป็นพริตตี้ แต่งกายแฟชัน พิธีกร และคอสเพลย์ ด้วยความที่เธอมีชื่อเสียงเรื่อยๆ ก็กลับมีเรื่องราวหนาหูในแวดวงผู้ใช้อินเทอร์เน็ตว่าเธอไม่ใช่ผู้หญิง จนหลังจากมีผลงานได้เพียงปีเศษ เธอก็ได้ออกมาเปิดเผยว่าเธอไม่ใช่ผู้หญิง แต่เป็นบุคคลเพศที่สาม

 ประวัติ 
คาโยะ ได้ออกจากบ้านเกิดเมื่อหลายปีก่อน และเริ่มต้นชีวิตใหม่ที่โตเกียวโดยที่ไม่มีใครรับรู้ หรือทราบพื้นเพเดิมของเธอเลย และมีชีวิตแบบผู้หญิงคนหนึ่งมาตลอด ภายในชื่อใหม่ คาโยะ ซาโต หลังจากใช้ชีวิตในโตเกียวได้ประมาณ 4 ปี จึงเริ่มมีแมวมองจากเอเจนซี่จัดหาดารานางแบบ เข้ามาติดต่อเสนองานให้ เธอจึงเริ่มเข้าวงการนางแบบในช่วงต้นปี พ.ศ. 2553 เริ่มงานจากทั้งงานถ่ายแบบแฟชั่น, การแต่งคอสเพลย์ รวมไปถึงในวงการวิดีโอเกม ที่เธอทำหน้าที่เป็นผู้ช่วยพิธีการในรายการเกี่ยวกับวิดีโอเกม ณ สถานีโทรทัศน์แห่งหนึ่ง ซึ่งเอเจนซีของเธอก็ไม่ทราบถึงเรื่องเพศที่แท้จริงของเธอเองมาก่อนเช่นเดียวกัน จนกระทั่งความลับข้อนี้เริ่มถูกสงสัยจากผู้ใช้อินเทอร์เน็ตชาวญี่ปุ่น และนำมาซึ่งการสารภาพของเจ้าตัวในที่สุด

คาโยะ อ้างว่ารูปโฉมรูปร่างในปัจจุบันของตนเองเป็นของแท้ไม่ผ่านการทำศัลยกรรมมาก่อน เพียงแต่ใช้การแต่งหน้าช่วยเหลือในด้านความสวยความงามเท่านั้น และเธอก็ยังไม่ได้ผ่านการแปลงเพศแต่อย่างใด ซึ่งหลังจากการเปิดเผยความลับครั้งนี้ทำให้เธอได้รับกระแสตอบรับที่ดีในด้านบวก และได้รับความสนใจมากขึ้นจากประชาชน

 ผลงาน 
 ถ่ายแบบ 
 นางแบบในนิตยสาร SPY GIRL
 นางแบบในนิตยสาร BLENDA
 นางแบบในนิตยสาร PLAY BOY

 เว็บ 
 ゲームのじかん ในเว็บนิโกะนิโกะโดงะ 
 ปรากฏตัวทางโทรทัศน์ 
 Don! (ช่อง NTV) ออกอากาศเมื่อวันที่ 21 กันยายน พ.ศ. 2553
 ワケあり［秘］お宝映像祭 動画！インパクト王国 Wake Ari "Hi" Otakara Eizō Matsuri Dōga! Inpukato Ōkoku (ช่อง NTV) ออกอากาศเมื่อวันที่ 22 กันยายน พ.ศ. 2553
 รางวัล 
 TOKYO GIRLS COLLECTION ครั้งที่ 11 เมื่อวันที่ 4 กันยายน พ.ศ. 2553
 GIRLS AWARD JAPAN 2010 Autumn/Winter เมื่อวันที่ 18 กันยายน พ.ศ. 2553
# เฉลิมเดช ชมพูนุท
พลตำรวจเอก เฉลิมเดช ชมพูนุท อดีตโฆษกประจำสำนักนายกรัฐมนตรี ในรัฐบาลทักษิณ ชินวัตร

 ประวัติ 
เฉลิมเดช ชมพูนุท สำเร็จการศึกษาจากโรงเรียนนายร้อยพระจุลจอมเกล้า (จปร.) รุ่นที่ 21 รุ่นเดียวกับ นพดล สมบูรณ์ทรัพย์ อชิรวิทย์ สุวรรณเภสัช และผ่านการอบรมหลักสูตรจากวิทยาลัยป้องกันราชอาณาจักร รุ่น 39 รุ่นเดียวกับวิษณุ เครืองาม

 การทำงาน 
เฉลิมเดช ชมพูนุท เริ่มรับราชการตำรวจในปี พ.ศ. 2511 เคยดำรงตำแหน่งผู้บังคับการตำรวจท่องเที่ยว ผู้บัญชาการตำรวจปราบปรามยาเสพติด ผู้บัญชาการตำรวจสันติบาล ผู้บัญชาการกองบัญชาการศึกษา และตำแหน่งอื่นๆ อีกหลายตำแหน่ง จนกระทั่งในปี พ.ศ. 2548 พลตำรวจเอก เฉลิมเดช ชมพูนุท ได้รับการแต่งตั้งเป็นโฆษกสำนักนายกรัฐมนตรี ในรัฐบาลของพันตำรวจโท ทักษิณ ชินวัตร คำสั่งสำนักนายกรัฐมนตรี ที่ 45/2548 เรื่อง แต่งตั้งข้าราชการการเมืองราชกิจจานุเบกษา เล่ม 122 ตอนพิเศษ 49ง วันที่ 7 กรกฎาคม พ.ศ. 2548

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๖, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๑๖, ๓ ธันวาคม ๒๕๔๐
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี, เล่ม ๑๒๓ ตอนที่ ๒๓ ข หน้า ๒๘, ๕ มกราคม ๒๕๔๙
# ดับเบิลยูดับเบิลยูอี เอ็กซ์ตรีมรูลส์
ดับเบิลยูดับเบิลยูอี เอ็กซ์ตรีมรูลส์ เป็นศึกใหญ่ของ WWE ที่จัดขึ้นครั้งในเดือนมิถุนายน ปี ค.ศ. 2009 และได้เปลี่ยนมาจัดในช่วงประมาณเดือนเมษายน ปี ค.ศ. 2010 แทนรายการดับเบิลยูดับเบิลยูอี แบคแลช โดยรูปแบบการปล้ำจะเป็นแมทช์ที่มีการใช้อาวุธต่างๆ เช่น เก้าอี้,โต๊ะ,ดาบเทโด้ หรือ ถัง เป็นต้น และยังมีแมทช์ที่เป็นประเภทกรงเหล็กอีกด้วย

วันที่และสถานที่ของเอ็กซ์ตรีมรูลส์
Raw-branded event

EventDateCityVenueMain Event(s)Extreme Rules (2009)June 7, 2009New Orleans, LouisianaNew Orleans ArenaExtreme Rules (2010)April 25, 2010Baltimore, Maryland1st Mariner ArenaExtreme Rules (2011)May 1, 2011Tampa, FloridaSt. Pete Times ForumExtreme Rules (2012)April 29, 2012Rosemont, IllinoisAllstate ArenaExtreme Rules (2013)May 19, 2013St. Louis, MissouriScottrade CenterExtreme Rules (2014)May 4, 2014East Rutherford, New JerseyIzod CenterExtreme Rules (2015)April 26, 2015Rosemont, IllinoisAllstate ArenaExtreme Rules (2016)May 22, 2016Newark, New JerseyPrudential CenterExtreme Rules (2017)June 4, 2017Baltimore, MarylandRoyal Farms Arena 

ดูเพิ่ม
รายชื่อรายการเพย์-เพอร์-วิวของดับเบิลยูดับเบิลยูอี
# ทักทูไพท์
ทักทูไพท์ (Tugtupite) เป็นแร่ซิลิเกตชนิดหนึ่ง จัดเป็นแร่ซิลิเกตที่เกิดจากแบริลเลียมและอะลูมิเนียมที่หายาก มีคลอรีนและโซเดียมเป็นองค์ประกอบ สูตรโครงสร้างเป็น Na4AlBeSi4O12Cl พบในรัฐควิเบก แคนาดา กรีนแลนด์ รัสเซีย

คำว่าทักทูไพท์มาจากภาษาอีนูอิตในกรีนแลนด์ tuttu ซึ่งหมายถึงกวางเรนเดียร์ ความหมายของคำนี้คือ เลือดของกวางเรนเดียร์  
 อ้างอิง
# ทะเลสาบอาชิ
ทะเลสาบอาชิ  หรือชื่ออื่น ๆ ได้แก่ทะเลสาบฮาโกเนะและทะเลสาบอาชิโนะโกะ เป็นทะเลสาบที่มีภูมิทัศน์สวยงาม ตั้งอยู่บริเวณเมืองฮาโกเนะ จังหวัดคานางาวะ ประเทศญี่ปุ่น มีลักษณะเป็นทะเลสาบปล่องภูเขาไฟ ทอดตัวในแนวตะวันตกเฉียงใต้ของแอ่งภูเขาไฟรูปกระจาดฮาโกเนะ 

ทะเลสาบอาชิเป็นทะเลสาบที่สามารถมองเห็นภูเขาไฟฟูจิได้อย่างสวยงาม อีกทั้งโดยรอบทะเลสาบยังเรียงรายไปด้วยรีสอร์ตบ่อน้ำพุร้อน เป็นสถานที่ที่นักท่องเที่ยวทั้งชาวญี่ปุ่นและชาวต่างชาตินิยมไปเยือน มีบริการเรือข้ามฝาก เรือชมวิว จุดเด่นที่สำคัญของเรือในทะเลสาบอาชิคือเลียนแบบลักษณะเรือมาจากเรือโจรสลัดของทางตะวันตก

อาชิ
หมวดหมู่:แอ่งยุบปากปล่อง